## Odluka o općinskim porezima Općine Žminj

### NN 111/2001 (14.12.2001.), Odluka o općinskim porezima Općine Žminj

# OPĆINA ŽMINJ

1846

Na temelju članka 24. Zakona o izmjenama i dopunama Zakona o financira­nju
jedinica lokalne samouprave i uprave (»Narodne novine« br. 59/01) i članka 21.
i 48. Statuta Općine Žmi­nj (Službeni glasnik 6/01) Općinsko vijeće Općine Žmi­nj
na sjednici održanoj 6. prosinca 2001. g. donosi

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom Odlukom utvrđuju se Općinski porezi koji su vlastiti prihodi Općine
Žmi­nj.

Članak 2.

Prema Zakonu o financira­nju jedinica lokalne i područne (re­gionalne)
samouprave Općini Žmi­nj pripadaju i uvode se sljedeći porezi:

1. Prirez porezu na dohodak

2. Porez na potroš­nju

3. Porez na tvrtku ili naziv

4. Porez na kuće za odmor

5. Porez na korište­nje javnih površina

Članak 3.

Stope i visina poreza, porezni obveznik, porezna osnovica, te način obračuna
i plaća­nja poreza propisuju se ovom Odlukom, a u skladu sa Zakonom.

Članak 4.

Obav­lja­nje poslova utvrđiva­nja i naplate poreza povjerava se
Istarskoj županiji uz naknadu od 5% od ukupno naplaćenih poreza, a što će se re­gulirati
Ugovorom.

II. PRIREZ POREZU NA DOHODAK

Članak 5.

Prirez poreza na dohodak plaćaju obveznici poreza na dohodak s područja
Općine Žmi­nj na osnovi Zakona o financira­nju jedinica lokalne i područne (re­gionalne)
samouprave, Zakona o prirezu na dohodak, Pravilnika o porezu na dohodak.

Članak 6.

Osnovica za prirez porezu na dohodak čini ukupni iznos obračunatog
poreza na dohodak.

Članak 7.

Prirez porezu na dohodak plaća se po stopi od 8% od utvrđene osnovice.

Članak 8.

Poslove s utvrđiva­njem i naplatom prireza porezu na dohodak obav­lja
Porezna uprava.

III. POREZ NA POTROŠNJU

Članak 9.

Porez na potroš­nju plaća se na potroš­nju alkoholnih pića (prirodna
vina, specijalna vina, vi­njak, rakija i žestoka pića) piva i bezalkoholnih
pića u ugostite­ljskim objektima na području općine Žmi­nj.

Članak 10.

Obveznik poreza na potroš­nju jest pravna i fizička osoba koja pruža
ugostite­ljske usluge.

Osnovicu poreza na potroš­nju čini prodajna cijena pića koje se proda u
ugostite­ljskim objektima na području općine Žmi­nj.

Članak 11.

Porez na potroš­nju plaća se po stopi od 3% od utvrđene osnovice.

IV. POREZ NA TVRTKU ILI NAZIV

Članak 12.

Porez na tvrtku ili naziv plaća se u godiš­njem iznosu koji po tvrtki
ili nazivu iznosi:

– 1.500,00 kuna za poduzetnike – pravne osobe

– 1.000,00 kuna za poduzetnike – fizičke osobe koji samostalnim radom
obav­ljaju ugostite­ljsku, trgovačku ili zabavnu djelatnost

– 600,00 kuna za ostale porezne obveznike

Za svaku poslovnu jedinicu u području Općine Žmi­nj plaća se 50% poreza
iz prethodnog stavka.

Pravne i fizičke osobe koje postanu obveznici plaća­nja poreza na tvrtku
ili naziv u drugoj polovici kalendarske godine, plaćaju za tu godinu 50% poreza
iz stavka 1. ili 2. ovog članka.

V. POREZ NA KUĆE ZA ODMOR

Članak 13.

Porez na kuće za odmor plaćaju pravne i fizičke osobe koje su vlasnici
kuće za odmor. Kućom za odmor smatra se svaka zgrada ili dio zgrade ili stan
koji se koriste povremeno ili sezonski.

Članak 14.

Porez na kuće za odmor plaća se u iznosu od 10,00 kuna po jednom
četvornom metru korisne površine kuće za odmor.

Članak 15.

Obveznik plaća­nja poreza na kuće za odmor dužan je Jedinstvenom
upravnom odjelu Općine Žmi­nj do 31. 3. tekuće godine dostaviti podatke o
kućama za odmor koji se odnose na mjesto gdje se ti objekti nalaze, te korisnu
površinu.

VI. POREZ NA KORIŠTENJE JAVNIH POVRŠINA

Članak 16.

Porez na korište­nje javnih površina plaćaju pravne i fizičke osobe koje
koriste javne površine.

Pod javnim površinama smatraju se javne zelene površine, pješačke staze,
trgovi, parkovi, dječja igrališta i javno prometne površine.

Članak 17.

Osnovica poreza na korište­nje javnih površina je visina naknade za
uporabu javnih površina ili visina ugovorene zakupnine.

Porez na korište­nje javnih površina plaća se po stopi od 20% od
utvrđene osnovice.

VII. PRIJELAZNE I ZAVRŠNE ODREDBE

Članak 18.

Ova Odluka stupa na snagu osmog dana od dana objave u »Narodnim
novinama« i »Službenom glasilu Općine Žmi­nj« a primje­njuje se od 1. siječ­nja
2002. g.

Članak 19.

Danom stupa­nja na snagu ove Odluke prestaje važiti Odluka o općinskim
porezima, klasa: 410-01/94-01/1 od 28. veljače 1994. i Odluka o izmjeni i
dopuni Odluke o lokalnim porezima Općine Žmi­nj, klasa: 021-05/95-01/6, urbroj:
1271/04-01-95-10 od 7. prosinca 1995. g.

Klasa: 410-01/01-01/6
Urbroj: 2171/04-01-01-1
Žmi­nj, 6. prosinca 2001.

Predsjednik
Općinskog vijeća
**Milan Kra­njčić,** v. r.

Odluka, NN 111/2001-1846